15.5.2023
SK
Úradný vestník Európskej únie
C 173/33
6.
Šiesty žalobný dôvod je založený na porušení článku 11 ZEÚ — Neviedli sa konzultácie s vysokoškolskými inštitúciami spravovanými trustami pôsobiacimi vo verejnom záujme, ani s ich študentami, vyučujúcimi, výskumnými pracovníkmi a partnermi. 7.
Siedmy žalobný dôvod je založený na porušení článku 2 ZFEÚ — Zmluva o fungovaní EÚ nezverila Únii právomoci v oblasti politiky vzdelávania a vedeckého výskumu, ktoré boli uplatnené vo vykonávacom rozhodnutí. 8.
Ôsmy žalobný dôvod je založený na porušení článku 9 ZFEÚ — Vykonávacie rozhodnutie neprispieva k vysokej úrovni vzdelávania; skôr spôsobuje dlhodobé nepriaznivé účinky na akademickej, výskumnej a vzdelávacej úrovni študentom, vyučujúcim a výskumným pracovníkom maďarských vysokoškolských inštitúcií spravovaných trustami pôsobiacimi vo verejnom záujme. 9.
Deviaty žalobný dôvod je založený na porušení článku 56 ZFEÚ — Vykonávacie rozhodnutie obmedzuje práva občanov Únie, ktorí nie sú maďarskými štátnymi príslušníkmi (študenti, vyučujúci, výskumní pracovníci) a pôsobia v maďarských vzdelávacích inštitúciách spravovaných trustami pôsobiacimi vo verejnom záujme. 10.
Desiaty žalobný dôvod je založený na porušení článku 67 ZFEÚ — Odňatím finančných prostriedkov znemožňuje vykonávacie rozhodnutie inštitúciám spravovaným trustami pôsobiacimi vo verejnom záujme fungovaniu a predstavuje útok na právny rámec, v ktorom uvedené inštitúcie pôsobia, to znamená nepriamo útok na (iný) samostatný maďarský právny systém a tradície Maďarska. 11.
Jedenásty žalobný dôvod je založený na porušení článku 120 ZFEÚ — Diskriminačné a neprimerané účinky opatrení sú zjavné a tiež neoprávnene znevýhodňujú v hospodárskej súťaži vysokoškolské inštitúcie, ktoré pôsobia vo forme trustov pôsobiacich vo verejnom záujme. 12.
Dvanásty žalobný dôvod je založený na porušení článku 124 ZFEÚ — Vykonávacie rozhodnutie pozastavilo financovanie rôznych príjemcov a súčasne určilo tieto prostriedky iným subjektom. 13.
Trinásty žalobný dôvod je založený na porušení článku 165 ZFEÚ — Vykonávacie rozhodnutie neprispieva k rozvoju kvalitného vzdelávania, ale ho v skutočnosti vážne poškodzuje a sťažuje. 14.
Štrnásty žalobný dôvod je založený na porušení článku 179 ZFEÚ — Odňatie prostriedkov na program spolupráce a výmen v oblasti vzdelávania Erasmus+ a na rámcový program pre výskum a inovácie Horizont Európa predstavuje jasnú prekážku voľného pohybu vedcov, vedeckých poznatkov a technológií a zvyšovaniu konkurencieschopnosti Únie. 15.
Pätnásty žalobný dôvod je založený na porušení článku 13 Charty základných práv Európskej únie (ďalej len „Charta“) — Zjavným dôsledkom vykonávacieho rozhodnutia je zmena fungovania maďarských vysokoškolských inštitúcií, ktoré fungujú podľa nového modelu. 16.
Šestnásty žalobný dôvod je založený na porušení článku 2 ZEÚ — Podľa názoru žalobkyne konflikt záujmov, ktorý je základom a odôvodnením vykonávacieho rozhodnutia, neexistuje.